KYK: Disney swaai amptelik sy ligsabel | Netwerk24
Deur Werner Wippenaar 05 Mei 2021 17:29
Dit kom kort nadat die patent vir Disney se ligsabel onlangs bekend geword het.
LEES OOK: Mag die 'force' en ligsabels met ons wees!
Die video is kort, maar dit wys 'n karakter, wat amper lyk soos Rey wat in die flieks deur Daisy Ridley vertolk word, wat 'n ligsabel uithaal terwyl dit oopgaan.
Volgens The Verge is dit alles deel van Disney se bekendstelling van sy komende hotel-ervaring, Star Wars: Galactic Starcruiser in 2022.
Dit sal die begin van Disney se nuwe temapark, Galaxy's Edge, wees.
Die park sal ook na 'n gewilde Westworld-agtige interaktiewe Star Wars-avontuur van twee nagte uitgebrei word.
Disney het gesê die nuwe sabels word nog deur Walt Disney Imagineering Research and Development vervaardig. Dit sal waarskynlik gereed wees om te koop wanneer die Galactic Starcruiser-hotel-ervaring begin.
Daar is natuurlik nog geen woord oor die prys nie, maar gegewe die feit dat Disney se "gewone" ligsabel al $200 (sowat R2 882) stuk in Galaxy's Edge kos, sal die opgegradeerde modelle waarskynlik meer kos.
Disney het natuurlik ook ander nuwe parke en projekte wat met die uitbreking van die Covid-19-pandemie tot stilstand gedwing is.
Die Avengers-kampus maak binnekort in Disney's California Adventure Park in Anaheim, Kalifornië, oop.
Volgens Disney sal die park op 4 Junie open. Die opening is 'n jaar lank weens die pandemie vertraag.